CELEX: 62015TA0604
Language: et
Date: 2019-05-22 00:00:00
Title: kohtuasi T-604/15: Üldkohtu 22. mai 2019. aasta otsus — Ertico — ITS Europe versus komisjon (Teadusuuringute, tehnoloogiaarenduse ja tutvustamistegevuse seitsmes raamprogramm — Soovitus 2003/361/EÜ — Komisjoni valideerimiskomisjoni otsus mikro-, väikese või keskmise suurusega ettevõtjaks kvalifitseerimise kohta — Otsuse 2012/838/EL, Euratom lisa punktide 1.2.6 ja 1.2.7 kohane läbivaatamise taotlus — Haldustoimingu puudumine määruse (EÜ) nr 58/2003 artikli 22 tähenduses — Kaitseõigused — Hea halduse põhimõte — Õiguskindlus — Õiguspärane ootus — Res judicata — Mikro-, väikese või keskmise suurusega ettevõtjaks kvalifitseerimise kriteeriumid liidu poliitikas — Mõiste „ettevõtja“ — Mõiste „majandustegevus“ — Sõltumatuse kriteerium — Põhjendamiskohustus)

8.7.2019   
            
            
               ET
            
            
               Euroopa Liidu Teataja
            
            
               C 230/25
            
         
      Üldkohtu 22. mai 2019. aasta otsus — Ertico — ITS Europe versus komisjon
      (kohtuasi T-604/15) (1)
      
      (Teadusuuringute, tehnoloogiaarenduse ja tutvustamistegevuse seitsmes raamprogramm - Soovitus 2003/361/EÜ - Komisjoni valideerimiskomisjoni otsus mikro-, väikese või keskmise suurusega ettevõtjaks kvalifitseerimise kohta - Otsuse 2012/838/EL, Euratom lisa punktide 1.2.6 ja 1.2.7 kohane läbivaatamise taotlus - Haldustoimingu puudumine määruse (EÜ) nr 58/2003 artikli 22 tähenduses - Kaitseõigused - Hea halduse põhimõte - Õiguskindlus - Õiguspärane ootus - Res judicata - Mikro-, väikese või keskmise suurusega ettevõtjaks kvalifitseerimise kriteeriumid liidu poliitikas - Mõiste „ettevõtja“ - Mõiste „majandustegevus“ - Sõltumatuse kriteerium - Põhjendamiskohustus)
      (2019/C 230/30)
      Kohtumenetluse keel: inglise
      
         Pooled
      
      
         Hageja: European Road Transport Telematics Implementation Coordination Organisation — Intelligent Transport Systems & Services Europe (Ertico — ITS Europe) (Brüssel, Belgia) (esindajad: avocat M. Wellinger ja avocat K. T’Syen)
      
         Kostja: Euroopa Komisjon (esindajad: R. Lyal ja M. Clausen, hiljem R. Lyal ja A. Kyratsou)
      
         Ese
      
      ELTL artikli 263 alusel esitatud nõue tühistada komisjoni 18. detsembri 2012. aasta otsuse 2012/838/EL, Euratom, millega võetakse vastu eeskirjad, millega tagatakse nende kaudsetes meetmetes osalejate olemasolu ja juriidilise staatuse ning nende tegutsemisvõime ja finantssuutlikkuse pidev kontrollimine, kes saavad toetust Euroopa Ühenduse teadusuuringute, tehnoloogiaarenduse ja tutvustamistegevuse seitsmenda raamprogrammi ja Euroopa Aatomienergiaühenduse tuumaenergiaalase teadus- ja koolitustegevuse seitsmenda raamprogrammi raames (ELT 2012, L 359, lk 45), lisa punktis 1.2.7 ette nähtud valideerimiskomisjoni 18. augusti 2015. aasta otsus osas, milles on tuvastatud, et hageja ei kvalifitseeru mikro-, väikese või keskmise suurusega ettevõtjaks komisjoni 6. mai 2003. aasta soovituse 2003/361/EÜ mikro-, väikeste ja keskmise suurusega ettevõtjate määratlemise kohta (ELT 2003, L 124, lk 36) tähenduses.
      
         Resolutsioon
      
      
                  1.
               
               
                  
                     Jätta hagi rahuldamata.
                  
               
            
                  2.
               
               
                  
                     Jätta European Road Transport Telematics Implementation Coordination Organisation — Intelligent Transport Systems & Services Europe’i (Ertico — ITS Europe) kanda pool tema kohtukuludest.
                  
               
            
                  3.
               
               
                  
                     Jätta Euroopa Komisjoni kanda tema kohtukulud ja mõista temalt välja pool Ertico — ITS Europe’i kohtukuludest.
                  
               
            
         (1)  ELT C 414, 14.12.2015.